Krahas sulmeve ruse, Ukraina përballet edhe me pandeminë
Para fillimit të luftimeve, në mesin e shkurtit, Ukraina kishte regjistruar vlera rekorde të infektimeve me COVID-19 duke identifikuar deri në 40 mijë raste në ditë 
Punonjësit e spitalit në qytetin e dytë më të madh në Ukrainë, ndodhen në dy vija të frontit, atë kundër pandemisë COVID-19 në njësitë e kujdesit intensiv, dhe luftimeve të ashpra jashtë klinikave. Spitali i sëmundjeve infektive në rajonin e Kharkivit ka barrikaduar dritaret dhe po përshtatet për të vazhduar trajtimin e pacientëve edhe në kohë lufte. Para fillimit të luftimeve, infektimet me COVID-19 në Ukrainë kishin arritur nivele rekord. Krahas sulmeve ruse, shërbimet shëndetësore ukrainase po përballen edhe me një betejë tjetër – atë kundër pandemisë COVID-19. Në spitalin rajonal të sëmundjeve ngjitëse në Kharkiv, qendra kryesore për trajtimin e pacientëve me COVID, punonjësit shëndetësorë vazhdojnë të trajtojnë pacientët e infektuar, pavarësisht konfliktit që po vazhdon. Drejtori i spitalit, Dr. Pavel Nartov, thotë se sirenat për sulm ajrore bien disa herë në ditë, duke detyruar ata të lëvizin pacientët e sëmurë dhe ventilatorët e oksigjenit në bodrum, ku është improvizuar strehimi në rast bombardimesh. tha ai. Lufta ka ndikuar në uljen e personelit mjekësor, thotë Dr. Delar Garbuz. thotë ajo. Por zonja Garbuz shton se nga fillimi i agresionit rus dhe largimi i njerëzve nga qyteti, spitali pranoi shumë më pak pacientë. Krahas Kievit, qyteti lindor Kharkiv ishte epiqendër e infektimeve gjatë valëve të ndryshme të pandemisë. Në mesin e shkurtit, Ukraina kishte arritur nivele rekord të infektimeve me COVID-19 duke regjistruar deri në 40 mijë raste në ditë. Por pas sulmit të Rusisë më 24 shkurt rastet e raportuara filluan të bien, ndërsa njerëzit e shqetësuar nga lufta, harruan rreziqet nga pandemia. thotë Panu Saaristo, nga Federata Ndërkombëtare e Shoqatave të Kryqit të Kuq dhe Gjysmëhënës së Kuqe Organizata Botërore e Shëndetësisë thotë se popullsia ukraianse ndodhet në rrezik të lartë nga COVID për shkak të niveleve të ulëta të vaksinimit. thotë Dr Catherine Smallwood nga Organizata Botërore e Shëndetësisë. Kharkivi ndodhet nën sulme të ashpra që nga fillimi i luftës, me bombardime që kanë goditur ndërtesa banimi. Mbi 3 milionë njerëz janë larguar nga Ukraina që nga fillimi i sulmit rus. Ekspertët shëndetësorë thonë se mënyra më e mirë për mbrojtjen e refugjatëve ukrainas është vaksinimi i tyre dhe ndjekja e masave të rrepta të sigurisë në kampet strehimore. Organizata Botërore e Shëndetësisë shprehet e shqetësuar për kushtet në të cilat spitalet ukrainase po trajtojnë pacientët. Zinxhirët e furnizimit për disa ilaçe si trajtimet për HIV-in, diabetin dhe tensionin e lartë janë ndërprerë. Shqetësim edhe më i madh është oksigjeni, prodhimi i së cilit është i vështirë, ndërsa aktualisht ka mungesë të madhe të furnizimeve me të.